খড়্গপুর–শিলিগুড়ি অর্থনৈতিক করিডর
খড়্গপুর–শিলিগুড়ি অর্থনৈতিক করিডর হল পশ্চিমবঙ্গের খড়্গপুর ও শিলিগুড়ির মধ্যে একটি প্রস্তাবিত অর্থনৈতিক করিডোর। করিডোরটি পশ্চিমবঙ্গ রাজ্য জুড়ে বিস্তৃত এবং বর্ধমান, বহরমপুর, মালদা ও রায়গঞ্জের মতো প্রধান জেলা ও বিভাগীয় শহরগুলির মধ্য দিয়ে যায়। করিডোরের সামগ্রিক দৈর্ঘ্য প্রায় ৫১৬ কিমি। করিডোরটি বিদ্যমান ১২ নং জাতীয় সড়ক (এনএইচ১২) (যা বকখালি ও শিলিগুড়ির মধ্যে সংযোগ স্থাপন করে), ২৭ নং জাতীয় সড়ক (এনএইচ২৭) ও প্রতাবিত প্রস্তাবিত খড়্গপুর–মোরগ্রাম এক্সপ্রেসওয়ের চারপাশে চিত্রিত করা হয়েছে।